**Összegző tanulmány**

**Az új törvényi változások alapján bekövetkezett TISZK átalakítások helyzete és nyomonkövetése**

**című kutatás eredményeiről**

Budapest, 2015.

**A kutatás a Nemzeti Szakképzési és Felnőttképzési Tanács javaslatára miniszteri döntés alapján,**

**az NFA KA 3/2013.sz. támogatási szerződés keretében valósulhatott meg.**

**Összegző tanulmány**

**Az új törvényi változások alapján bekövetkezett TISZK átalakítások helyzete és nyomonkövetése**

**című kutatás eredményeiről**

**Kereszty Orsolya**

Kutatásvezető

ELTE PPK FELNŐTTKÉPZÉS-KUTATÁSI ÉS TUDÁSMENEDZSMENT INTÉZET

2015.

**TARTALOMJEGYZÉK**

[KUTATÁSI ÖSSZEFOGLALÓ MAGYARUL 3](#_Toc439937395)

[KUTATÁSI ÖSSZEFOGLALÓ ANGOLUL 4](#_Toc439937396)

[AZ EREDMÉNYEK ÖSSZEFOGLALÁSA 8](#_Toc439937397)

[A TISZK rendszer működésének nehézségei, a rendszer leépülésének okai az interjú szövegek tükrében: 8](#_Toc439937398)

[A finanszírozás nehézségei: 10](#_Toc439937399)

[A TISZK rendszer leépülésének jellemzői az intézmények oldaláról 12](#_Toc439937400)

[A TISZK rendszert – leépülő jellege ellenére az alábbi erősségek jellemezték 14](#_Toc439937401)

[Javaslatok a Szakképző Centrumok létrehozásához 18](#_Toc439937404)

[Az online kérdezés legfontosabb eredményei 21](#_Toc439937405)

[A TISZK RENDSZER LÉTREHOZÁSÁNAK OKAI 23](#_Toc439937406)

[NEMZETKÖZI KITEKINTÉS 25](#_Toc439937407)

[A TISZK-EK A HAZAI FEJLESZTÉSI IRÁNYOK TÜKRÉBEN 27](#_Toc439937408)

[A TISZK-EK MŰKÖDÉSÉRŐL 28](#_Toc439937409)

[A TISZK RENDSZER MŰKÖDÉSÉNEK ÉS ÁTALAKULÁSÁNAK JOGSZABÁLYI HÁTTERE 30](#_Toc439937410)

[FELHASZNÁLT IRODALMAK ÉS JOGSZABÁLYOK 37](#_Toc439937411)

[AZ ONLINE KUTATÁS EREDMÉNYEI 39](#_Toc439937412)

[SZAKMAI INTERJÚK 50](#_Toc439937413)

[MELLÉKLETEK 68](#_Toc439937414)

[az első körben létrejött intézmények 68](#_Toc439937415)

[adatbázis 69](#_Toc439937416)

[az online kutatás táblázatai 74](#_Toc439937417)

[kérdőívek 129](#_Toc439937418)

KUTATÁSI ÖSSZEFOGLALÓ MAGYARUL

Az elmúlt évtizedben a szakképzést meghatározó törvényi háttér (2011. évi CXC. törvény a nemzeti köznevelésről; 2011. évi CLXXXVII. törvény a szakképzésről) számos döntő, szervezeti és tartalmi változást hozott az iskolarendszerű és iskolarendszeren kívüli szakképzés világában. Az OKJ változásai, a Térségi Integrált Szakképző Központok, majd 2015 nyarán a Szakképzési Centrumok létrehozása mind-mind a szakképzés korszerűsítését és a munkaalapú tanulás, a gyakorlati képzés középpontba állítását célozta.

Az MGM felkérésére 2015. szeptember 15-e és november 30-a között, egy dokumentumelemzéssel és egy online kérdőíves és interjú-módszerrel lezajlott vizsgálat áttekintette a Szakképzési Centrumok létrejöttét megelőző Térségi Integrált Szakképző Központok működésének eredményeit és gyengeségeit, valamint a TISZK rendszer leépülésének okait.

A vizsgálat egyik hipotézisét, mely szerint a TISZK rendszer számos eredménye ellenére (infrastrukturális beruházások, az oktatás tartalmi fejlesztése, csúcstechnológiás gyakorlati képző helyek létrehozása, szemléletváltás, a szakmai horizont szélesedése a szakképzésben dolgozók körében, széleskörű szakmai együttműködések megalapozása) nem tudott megfelelni az alapításkor megfogalmazott céloknak és feladatoknak; ezt mindhárom módszerrel kapott eredmény igazolta. A TISZK-hez tartozó szervezetek – a fenntartók körének vegyes rendszere a szervezetek nagysága, profilja és múltja alapján - nagyon eltérőek voltak, ezért a párhuzamosságok megszüntetésére, a humánerőforrás jobb kihasználására, a gazdasággal való szoros együttműködésre vonatkozó feladatok megvalósítása nem volt egységes és összehasonlítható. Alacsony volt a rendszer költséghatékonysága, nem voltak világosak az érdekviszonyok.

Az eredmények elmaradásának oka elsősorban az volt, hogy TISZK rendszer létrehozásakor a jogi, a szervezeti és a működési szabályozás részleteiben nem volt kellően kidolgozott, a menet közben hozott számos jogszabályi változás (második körös intézmények létrehozása, a KLIK-hez történő csatlakozás) hektikussá és kapkodóvá tették a szervezetek működését. A projektszerű megvalósítás nem a tartalmi, hanem a formális megvalósításra, a finanszírozást biztosító projekt indikátorok teljesítésére helyezte a hangsúlyt.

A második hipotézisére irányuló vizsgálat, mely szerint a leépülő TISZK rendszer és az új Szakképzés Centrum rendszer cél- és feladatrendszere nem mindenben feleltethető meg egymásnak, a vizsgálat során érdemben nem volt vizsgálható, mert a 2015. július 15-én nyilvánosságra hozott változásokat részleteiben kifejtő jogszabályi és tájékoztatási anyagok érdemben nem álltak rendelkezésre. A megkérdezettek az e témában feltett kérdésekre - információ hiányra hivatkozva - nem adtak válaszokat. Fontos megjegyezni azonban, hogy a megkérdezettek nagy többsége pozitívan és nagy reményekkel áll a Szakképzési Centrumok létrejöttéhez, s úgy látják, hogy a Centrumok át fogják venni a TISZK-ek szerepkörét, ha a megvalósítás feltételei és körülményei – okulva a TISZK rendszer hibáiból – adottak lesznek.

KUTATÁSI ÖSSZEFOGLALÓ ANGOLUL

In the past decade several structural and substantive changes have taken place in the fields of both school based and non-school based vocational education due to new currents in the pertaining legal environment, i.e. Act CXC of 2011 On National Public Education and Act CLXXXVII of 2011 On Vocational Education and Training. Modifications in the National Qualifications Register (OKJ), the establishment of Regional Integrated Vocational Training Centres (TISZK) and in the summer of 2015 Specialized Vocational Training Centres all serve to modernize vocational education and training (VET) and focus on work based learning and practical training.

The Ministry for National Economy commissioned a study, carried out between September 15 and November 30, 2015, using an online questionnaire, personal interviews, and documentary analyses to map the strengths and weaknesses in the operations of the Regional Integrated Vocational Training Centres, which preceded the Specialized Vocational Training Centres, and to shed light on the disappointing performance of the TISZK network.

One of the hypotheses, presuming that the TISZK network despite its numerous achievements (including infrastructure development projects, educational content development, establishment of high-tech practical training facilities, finding new approaches and widening the perspectives of professionals working in vocational education, and providing the foundation for extensive academic and professional cooperation) could not fulfil its mandate as stipulated at its institution, was verified by all three methods employed in the study. The institutions forming the TISZK network, by virtue of having a differentiated system of maintainers, also varied in size, activity profile, and background, were highly diverse, thereby making the elimination of duplicities, the utilization of human resources, and closer cooperation with interested partners in the economy a task that could not be realized uniformly in an objectively comparable fashion. The network operated with low cost effectiveness, having unclear lines of interest.

The main reason for not attaining the expected results could be found primarily in that at the creation of the TISZK network the legal, organizational, and operational setting was not properly in place, several additional modifications in the relevant legal regulations came into force, e.g. creation of second tier institutions, integration into the Klebelsberg Institution Maintenance Centre (KLIK), which resulted in the haphazard and hectic operation of the network. The realization of projects emphasized the fulfilment of formal indicators required for financing as opposed to actual content.

The analysis of the second hypothesis, whereby the outgoing TISZK network and the new Specialized Vocational Training Centres are not fully compatible in their tasks and targets, could not be evaluated during the study as detailed implementation plans, and sufficient information about the changes in this area announced on 15 July 2015 were not yet available. The interviewees, due to the lack of information, did not provide answers in this topic. However, it is important to note that the great majority of the respondents viewed the creation of the Specialized Vocational Training Centres as a positive development and believe that the new Centres will successfully take over the roles and functions of the TISZK network if the proper means and conditions will be furnished to them by learning from the shortcomings of the TISZK network.

**BEVEZETŐ**

„A 2015/16-os tanév a fordulat éve lesz a szakképzésben. Az előttünk álló időszakban nemcsak a szakképzési rendszer átalakulásában kell elérnünk jelentős változásokat, hanem annak a szemléletnek a megújításában is, ahogyan eddig a szakképzésre tekintettünk. Mert jól látjuk, hogy azok a tudatos gazdaságpolitikai lépések, amelyeket az elmúlt években sikerrel beindítottunk, egy folyamatos fejlődési pályát nyitottak meg előttünk… Azzal, hogy a Nemzetgazdasági Minisztérium 2015. július 1-jével az állami szakképző intézmények fenntartását átvette a Klebelsberg Intézményfenntartó Központtól, a szakképzés irányításának hatékonyabbá tételét, a gazdaság igényeinek még inkább megfelelő szakképzés és felnőttképzés kialakítását, a duális képzés kiszélesítését kívánjuk megvalósítani.” mondta *Varga Mihály nemzetgazdasági miniszter „a 2015-16 tanév megnyitóján.*

„A fenntartóváltást, valamint azzal párhuzamosan a szervezeti átalakítást szabályozó kodifikációs folyamat a 1040/2015. (II. 10.) Korm. határozattal elfogadott, „Szakképzés a gazdaság szolgálatában” című koncepción alapult, annak gyakorlati végrehajtását szolgálta, ugyanakkor elvi alapjait már 2010-ben lefektette a kormány és a Magyar Kereskedelmi és Iparkamara közötti keret-megállapodás, amely az iskolarendszerű szakképzés és a gazdaság igényeinek közelítését tűzte célul.”(Palotás József, 2015)

Ez azt jelenti, hogy a képzési profilok intézményenkénti felülvizsgálata alapján jelentősen csökkentik a szakképző iskola számát. Ez az oktatás intézményi szerkezetének jelentős átalakulását vonja majd maga után, mivel korábban sok szakképző iskola vegyes profilú, azaz szakképzést és gimnáziumi (sőt akár általános iskolai) képzést is folytató közoktatási intézmény részeként működött. Hosszú távon a kormány célja a szakképzésben tanulók számának növelése, a gimnáziumi képzés szerepét a felsőoktatási továbbtanulásra történő felkészítésre korlátozva.

A fenti célok elérése érdekében a NSZFH szükségesnek látta áttekinteni a Szakképzési Centrumok létrejöttét megelőző Térségi Integrált Szakképző Központok működésének eredményeit és gyengeségeit.

Vizsgálatunkban alapvetően hat kérdés fogalmazódott meg, mely kérdések egyben a kutatás során vizsgált egyes területeket ölelték át. Ennek értelmében az alábbi kérdéseket tettük fel:

1. **Milyen módon valósították meg a TISZK-ek a kezdetben meghatározott cél- és feladatrendszert? Összességében mi tekinthető a TISZK-ek működési eredményeinek és kudarcainak, mi tekinthető ezek okainak?**
2. **Melyek voltak a TISZK szervezetek működésének (tartalmi, szervezeti, financiális) erősségei, gyengeségei?**
3. **Javította-e a képzés minőségét a TISZK által kínált lehetőségtár?**
4. **Hogyan valósult meg az együttműködés a partnerek között? (tagintézmények, gazdasági szereplők, szülők, fenntartó, RFKB, ESZA IH stb.)**
5. **Milyen módon volt hatással a decentralizált fenntartói struktúra a TISZK-ek működésére?**
6. **Milyen elvek mentén történt a szakmai oktatás fejlesztése? Hogyan és mennyire érvényesült a gazdasági szereplők, munkaerőpiaci és szülői fogyasztói igények, valamint a gazdasági válság hatása.**

Ehhez kapcsolódtak hipotézis (H1-H2) kérdéseink is, melyek tulajdonképpen a kutatási kérdésekben feltettekkel párhuzamosan keresték a választ a témára.

1. **Feltételezzük, hogy a TISZK rendszer számos eredménye ellenére nem tudott megfelelni az alapításakor megfogalmazott céloknak és feladatoknak. Továbbá, hogy az erősségek és gyengeségek utólag feltárhatóak, számba vehetők és tapasztalatul szolgálhatnak az új Szakképzési Centrumok működési irányainak kialakításánál.**
2. **Feltételezzük azt is, hogy a leépülő TISZK rendszer és az új Szakképzési Centrum rendszer cél és feladatrendszere nem mindenben feleltethető meg egymásnak.**

Vizsgálatunk, amely 2015. szeptember 15 – 2015. november 30 között zajlott, két nagy egységből épült fel, egyfelől a hazai szakirodalmak és jogszabályok alapján áttekintette a TISZK rendszer kialakításának történetét, gazdasági, társadalmi és politikai oldalát, továbbá a részletes elemzéssel láthatóvá tette a jogi környezetet, intézményi jogszabályozást. A vizsgálat második egységében pedig egyfelől egy online kérdőíves mikrokutatáson, másfelől néhány (5 fővel készített) interjú elkészítésével láthatóvá vált a TISZK rendszerben közreműködő vezetők, munkatársak véleménye és meglátása.

A kérdőíves vizsgálat mintája az NSZFH által rendelkezésünkre bocsátott TISZK vezetők és helyetteseik adatbázisát használta fel (l. 2. sz. melléklet). A kiküldött 86 kérdőív több mint fele, (49 db, 56,9 %) érkezett vissza, amely eredmény jónak mondható. Az online kérdőív próbakérdezése néhány budapesti szakképzésben érintett szakember lekérdezésén alapult, abból a célból, hogy további személyes információkat szerezzünk a vizsgálat fő kérdéseihez.

Az interjúban részt vett személyek kiválasztásának szempontja elsősorban a földrajzi meghatározottság volt. Az egy-egy megkérdezett az alföldi és a dunántúli területet, egy fő Budapestet és Közép-Magyarországot képviselte. A próbakérdezést egy Észak-magyarországi TISZK munkatársával folytattuk le.